Bieleser Buerghaus - Wikipedia, déi fräi Enzyklopedie

# Bieleser Buerghaus

### Vu Wikipedia, der fräier Enzyklopedie.

D'Bieleser Buerghaus (Bieles, Gemeng: Suessem) daucht fir d'éischte Kéier an engem Dokument vum 30. November 1388 op, an deem vun der Buerg an der Fräiheet vun de Bieleser geschwoart gëtt. Haut fënnt een allerdengs keng Spuer méi vun dëser Buerg, weder am Volleksmond, nach op alen Kadasterpläng.

Haut kann een sech dëss Buerg vun 1388 wuel éischter als eng Zort befestegten Bauerenhaff virstellen. D'Suessemer hun d'Bieleser Buerghaus wuel opginn an un en Hofmann verpacht. Zënter deem Zäitpunkt verwëschen sech d'Spueren vum Buerghaus.

Am Verkafsakt vun 1651 heescht ët: item einen daselbst gelegenen Adlichen Freyen Hof, bestehendt ahn Hauß, Scheuren, Stallung, ietziger Zeith aber gantz verfallen, mit adlicher Freyleith und gerechtigkeith, Aysementen, garten, Büscheltgen, von etwa vier morgen Landts, auch allen darzu gehörigen Zehendts freyen Wießen und zween Weyeren, zwo verfallene Weyerßplatzen, auch Lendereyen von funfftzigh oder mehr morgen lands.

1777 daucht d'Buerghaus eng lescht Kéier op. Am Kadaster vun der Maria Theresia gëtt vun enger Fräulein de Blanchart in Belis geschwoart: ein burg hauß mit scheuer, stallung, mistplatz wie auch ein Viertelland davor so pfleglos ist, welches der hoffman bewohnet und profitirt.

An dem Kadaster vun 1777 ass am südlechen Deel vu Bieles en isoléiert Haus ze gesinn. Heibäi handelt et sech wahrscheinlech ëm d'Bieleser Buerghaus.

Vun "http://lb.wikipedia.org../../../b/i/e/Bieleser_Buerghaus_e973.html"

Category: Lëtzebuergesch Buergen a Schlässer

##### Views

- Artikel
- Diskussioun
- Aktuell Revisiounen

##### Sichen